Ķesterciems
Ķesterciems ir apdzīvota vieta Tukuma novada Engures pagastā. Ciems atrodas pie Rīgas līča krasta starp Enguri ziemeļos un Plieņciemu dienvidaustrumos. Attālums no pagasta centra Engures — 7 km, no novada centra Tukuma — 18 km un no Rīgas — 60 km. Uz dienvidiem no ciema atrodas Drivpurvs, uz rietumiem Korbas mežs un mototrase, uz ziemeļiem Teitupīte. Ciemā ir tūristiem apskatāms peoniju dārzs.